CRONICA GENERAL DE ESP ANA 
421 
Peynna fiel, e Panpliga e Montalio e Montelio e Gormaz et 
Osma e Sant Esteban que era de moros; est dio buenos fue- 
ros de Sepuluega e dio fuero alos fijos dalgo que non fuessen 
con rey en huest si algo non les diesse. Et obo vn fijo que 
le dezian Garci Sanchez e fue acasar aLeon con fija del rey 
e fue alii muerto, atraycion empues muert desu padre, por 
cuydar que el conde era viejo e non abia mas de aquel fijo 
que tornaria Castiella al seynnorio de Leon. Item est conde 
don Sancho quoando finco empues dias de su padre, la rnadre 
obo amor con vn moro que le dezian Almocorri e puso conel 
que mataria asu fijo ayerbas et que le daria la tierra; e vna 
coiuga que lo sopo mescuro la, e ala tarde inbio la madre 
pordon Sancho e diole que veuiesse del baso delas yerbas, e 
fizo el beuer asu madre primero por fuerca e murio iuego 
alii, e aparecio lo que ella queria fazer asu fijo. Et por que 
en Portogal dize Homia por Madrit, por esto fizo fazer vn 
monesterio e dixo le Mionia, e ally enterro asu madre e dio 
mucha buena heredat al monesterio. E Almocorri cuyclo que 
era muerto don Sancho ala pelea e vincio e gano mucho alii 
e torno asu tierra. El despues vna fija que abia est conde 
don Sancho caso con el rey Sancho el mayor de Nabarra, e 
aella dizian dona Elvira; e atienpo fino el conde don Sariclio 
desu muert e fue enterrado enel monesterio Hoynna con su 
madre, e la tierra de Castilla obo la dona Elvira reynna de 
Nabarra por muert de don Garcia su hermano. 
DE LOS REYES DE YSTURIAS, DE DON ALFONSO FIJO DEL REY 
DON ORDUYNO 
Agora tornemos alos reyes de Asturias. Muerto Froylla en 
el aynno que andaba la era en IX C LIV, regno don Alfonso 
fijo del rey don Orduynno e de dona Monia en el aynno que 
andaba la era en IX C LIV, e regno V aynnos VI meses, e est 
obo por muller adona Ximeno e obo fijo al infant don Or- 
duynno que fue malo e mataron lo cerqua Cordoba. E este 
rey don Alfonso que aloynnado de coracon, e quiso fazer 
